section_heading: Radnja
paragraph_text: Michael Cromwell je sebični njujorški broker koji ima sve što želi: novac, moć i žene. Želi se oženiti svojom zaručnicom Charlottom, ali prvo mora dobiti razvod od svoje supruge Patricije koja ga je ostavila prije nekoliko godina. Patricia je sada liječnica u indijanskom plemenu koje živi u nacionalnom parku Canaima. Michael dolazi u Venezuelu kako bi dobio papire, ali umjesto toga doznaje da ima 13-godišnjeg sina Mimi-Sikua. Michael, kojeg su Indijanci prozvali Babun, tijekom vožnje brodom obećaje sinu da će ga odvesti u London kad postane muškarac.